Fjends
Fjends, tidligere herred i det tidligere Viborg Amt. Herredet var amtets største i udstrækning og strakte sig fra halvøen Lundø i nord til Alheden i syd. Nord-Fjends er halvøen mellem Skive Fjord og Hjarbæk Fjord, mens Syd-Fjends er den noget større del syd herfor. 
Fjends Kommune var indtil 2007 navnet på kommunen, der i det store hele svarede til Syd-Fjends, med Stoholm som administrativt centrum.
Ugeavisen Fjends Folkeblad dækker det gamle herreds område. Indbyggerne i Fjends kaldes fjandboer.